.

# **DECIZIA ETAPEI DE ÎNCADRARE**

## PROIECT

Ca urmare a solicitării de emitere a acordului de mediu adresată de **BASICA ELVIS GABRIEL ÎNTREPRINDERE INDIVIDUALĂ** cu sediul în sat Jiana Mare, comuna **Jiana**, nr. 339, județul Mehedinţi, înregistrată la A.P.M. Mehedinți cu nr. 11855 din 04.10.2018, în baza**:**

* Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, cu modificările şi completările şi ulterioare;
* Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011,
* Directivei 2014/52/UEa Parlamentului European şi a Consiliului de modificare a Directivei 2011/92/UE **privind evaluarea impactului anumitor proiecte publice și private asupra mediului**

A.P.M. Mehedinți decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.11.2018, că proiectul ”**construire adăpost animale, fânar, platformă depozitare gunoi de grajd, fosă septică, împrejmuire**”, propus a fi amplasat în extravilanul localităţii **Jiana Mare**, **comuna Jiana**, județul Mehedinți **nu se supune** **evaluării impactului asupra mediului și evaluării adecvate**.

Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**
2. Proiectul se încadrează în prevederile legii privind evaluarea impactului anumitor proiecte publice și private asupra mediului, anexa nr.2, pct. 11 lit. b – “instalații pentru eliminarea deșeurilor, altele decât cele prevăzute în anexa 1”;
3. Caracteristicile proiectului:
4. demensiunea și concepția proiectului:

Amplasamentul se afla situat în extravilanul localităţii Jiana Mare, comuna Jiana, judeţul Mehedinţi. Pe o suprafata de 870,00 m2 din cea de 5 580,00 m2 ( + 4420,00 m2 aflaţi în S-V propietătii) detinuti in propietate se va construi unui adapost pentru animale, un fânar, platformă depozitare gunoi de graj, bazin etanş vidanjabil şi imprejmuirea suprafeţei de 870,00 m2.

Obiectele investitiei se amplaseaza cu o retragere de 4,00 faţă de limita de S-V a propietăţii pe un teren relativ plat plat.

Fânarul, realizat pe un radier va fi o structura din stilpi şi grinzi de lemn, şarpanta lemn, învelitoare sindrilă bituminoasă.

Adapostul de animale va avea fundatii continue din beton, închideri din blocuri de beton (boltari), şarpanta lemn si invelitoare din şindrila bituminoasă. Din punct devedere functional acesta va fi organizat într-o camera a putului forat existent si hidrofor, camera acumulatori pentru panourile fotovoltaice, camera tehnica, camera personal, grup sanitar si adapostul propiu zis-grajd.

Platforma de depozitare va avea urmatoarea structură:

- radier beton

- Platforma beton sclivisit cu panta 2 % spre gratarul de scurgere către bazinul vidanjabil si pereti perimetrali din beton cu h=1,80 m.

Bazinul vidanjabil, etans, va fi realizat din pereti de beton.

Date constructive:

Dimensiuni maxime în plan fânar– 7,20 m x 10,00 m

Dimensiuni maxime in plan adapost animale – 7,20 m x 29,900 m

Dimensiuni maxime bazin vidanjabil – 5,00m x 5,00m

Dimensiuni maxime in plan platforma depozitare gunoi graj – 7,20 m x 12,50 m

Înaltime pereti perimetrali – 1,80 m

Bilanţ teritorial propus:

Suprafată teren = 870,00 m2

Suprafaţă construită = 392,30 m2

Suprafaţă desfăşurată = 392,30 m2

**P.O.T. = 45,09% C.U.T. = 0,45**

* gunoiul care se va depozita pe platformă provine de adăposturile animale populate cu 20 capete vaci vaci de lapte.

1. cumularea cu alte proiecte: nu e cazul;
2. utilizarea resurselor naturale: în cantităţi limitate, agregate minerale şi combustibili  pentru utilaje, achiziționate de la firme autorizate;
3. cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, pământ din săpături, care se va refolosi la nivelare şi deşeuri din construcţii care se vor transporta la loc desemnat de autorităţile locale.  Cantitățile vor fi neînsemnate

- în etapa de funcţionare  va deservi scopului pentru care a fost proiectat - depozitarea şi gospodărirea corespunzătoare a gunoiului de grajd (20 capete vaci) şi va contribui la evitarea poluării solului şi apelor subterane cu nitraţi proveniţi din surse agricole;

1. poluarea și efectele negative: emisiile poluante (pulberi, SO2, NOx, CO2), inclusiv zgomotul și alte surse de disconfort pot apărea de la utilaje în timpul executării proiectului;
2. riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră;
3. riscurile pentru sănătatea umană: la faza de implementare a proiectului nu sunt identificate riscuri pentru sănătatea umană. Pentru protecția sanitară, distanța față de zona de locuințe este mai mare de 500 m, respectându-se prevederile Ordinului Ministerului Sănătății privind condițiile de amplasare a platformelor pentru depozitarea dejecțiilor animaliere.
4. Amplasarea proiectului:
5. utilizarea actuală și aprobată a terenurilor: terenul pe care se va implementa proiectul este situat în extravilanul satului Jiana Mare, comuna Jiana, la o distanță mai mare de 500 m de cea mai apropiată locuință și are folosința actuală de teren arabil, conform PUG aprobat;
6. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate, agregate minerale şi combustibili  pentru utilaje, în etapa de realizare. În etapa de funcţionare, va utiliza doar combustibil pentru utilaje;
7. capacitatea de absorbţie a mediului natural:
8. zone umede, zone riverane, guri ale râurilor: nu este cazul;
9. zone costiere și mediul marin: nu este cazul;
10. zonele montane și forestiere: nu este cazul;
11. arii naturale protejate de interes național, comunitar, internațional: amplasamentul pe care urmează să se realizeze proiectul se află în aria de protecţie specială avifaunistică ROSPA0011 Blahniţa, conform Punctului de Vedere nr. 764 din 05.10.2018, emis de Biroul Calitatea Factorilor de Mediu din cadrul APM Mehedinți.
12. zone clasificate sau protejate conform legislației în vigoare: nu este cazul;
13. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii și relevante pentru proiect sau în care se consideră că există astfel de cazuri: nu este cazul;
14. zonele cu o densitate mare a populației: nu este cazul;
15. peisajele și situri importante din punct de vedere istori, cultural sau arheologic: nu este cazul.
16. Tipurile și caracteristicile impactului potențial:
17. importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populația localității Jiana Mare;
18. natura transfrontieră a impactului – nu este cazul;
19. intensitatea şi complexitatea impactului – impactul lucrărilor pentru implementarea proiectului este redus;
20. probabilitatea impactului – redusă, atât pe perioada de execuţie cât şi la funcţionare prin buna gestionare a dejecțiilor animaliere;
21. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la câteva luni;
22. cumularea impactului cu impactul altor proiecte existente și/sau aprobate: nu este cazul;
23. posibilitatea de reducere efectivă a impactului: prin respectarea condiţiilor de mai jos.
24. Observații din partea publicului: pe perioada parcurgerii procedurii nu au fost observații din partea publicului
25. **Motivele pe baza cărora s-a stabilit necesitatea efectuării/neefectuării evaluării adecvate sunt următoarele:**

a) proiectul propus intră sub incidența art.28 al Legii nr.49/2011 pentru aprobarea O.U.G. nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, fiind situat în situl Natura 2000 ROSPA0011 Blahnița;

b) în perimetrul analizat nu sunt prezente specii de plante enumerate în anexa II a Directivei Consiliului 92/43/CEE, caracteristice sitului luat în studiu; nu s-aidentificatnicio plantă rară sau periclitată din Listele Roşii naţionale, de asemenea, nici o plantă endemică sau subendemică.

c) implementarea proiectului propus nu determină modificări numerice ale populaţiilor speciilor de păsări protejate de interes comunitar menţionate în formularul standard al ariei de protecţie specială avifaunistică ROSPA0011 Blahniţa sau ale altor specii de păsări care se pot afla în amplasamentul proiectului propus;

d) implementarea proiectului propus nu afectează compoziţia chimică a apei sau a altor resurse naturale, care pot determina modificarea funcțiilor ecologice ale ariei naturale protejate de interes comunitar;

e) implementarea proiectului propus nu va influenţa negativ existenţa populaţiilor de specii protejate şi nu se vor produce modificări în structura habitatelor de interes comunitar prin modificarea nivelului sau calităţii apei freatice;

f) implementarea proiectului propus nu afectează obiectivele de conservare ale ariei naturale protejate şi statutul de conservare a habitatelor şi speciilor de interes comunitar

1. **Motivele pe baza cărora s-a stabilit** **necesitatea efectuării /neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă**: nu este cazul.

***Realizarea proiectului se va face cu respectarea următoarelor condiții*:**

1. ***pentru factorul de mediu apă:***

* se vor respecta condiţiile din Notificarea pentru începerea execuţiei nr. 9 din 19.11.2018 eliberată de A.N. Apele Romane – Administrația Bazinală Jiu *S.G.A. Mehedinţi;*
* se va efectua tratarea suprafeței de beton a platformei de gunoi cu un agent de impermeabilizare, produse pe bază de polimeri sau bitum în vederea evitării contaminării pânzei freatice cu substanțe nocive provenite de la gunoiul de grajd (azotați, nitrați, etc),
* suprafețele interioare ale bazinului (pereți și radier) se vor proteja prin aplicarea unei substanțe hidroizolante aplicată prin pensulare pentru a împiedica eventuale infiltrații în sol a fracției lichide provenite din gunoiul de grajd;

1. ***pentru factorul de mediu aer:***

* la implementarea proiectului vor rezulta pulberi folosirea de utilaje periodic verificate tehnic, de generație recentă, dotate cu sisteme catalitice de reducere a poluanților;
* transportul de materiale se va face pe trasee optime;
* încărcătura vrac de pietriș și nisip va fi acoperită în timpul transportului;
* reducerea vitezei de circulației;
* măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;
* pentru realizarea investiției se vor utiliza doar căile de acces existente iar transportul materialelor se va face pe trasee optime;

1. ***pentru factorul de mediu sol:***

* în perioada de execuție a investiției pot apărea accidental poluări ale solului prin pierderea de carburanți, uleiuri de la utilajele folosite, fapt pentru care se vor lua măsuri de asigurare a substațelor absorbante pe amplasament;
* în perioada de funcționare se va evita deversarea și depozitarea necontrolată a decțiilor animale.

1. ***pentru biodiversitate:***

- se vor lua toate măsurile necesare evitării poluării factorilor abiotici (apei, aerului, solului şi subsolului) şi biotici (florei şi faunei), precum şi pentru reducerea impactului generat de proiect asupra biodiversităţii;

- se vor folosi utilaje şi mijloace de transport cu motoare performante, cu consumuri de carburanţi cât mai mici pe unitatea de putere şi cu control cât mai restrictiv al emisiilor de poluanţi în gazele de eşapament, precum şi întreţinerea şi exploatarea corespunzătoare a acestora conform regulamentelor de operare, respectarea instrucţiunilor de siguranţa şi protecţia muncii;

- este interzisă tăierea oricăror specii de arbori şi arbuşti din zona proiectului;

- în cazul prezenţei pe amplasamentul proiectului a unor specii de amfibieni aceştia vor fi relocaţi, amonte de perimetrul de implementare al proiectului;

- depozitarea deşeurilor de orice fel în cursurile de apă sau abandonarea acestora în ariile naturale protejate este strict interzisă;

- la finalizarea lucrărilor, se vor îndepărta toate materialele nefolosite de pe suprafaţa ariei naturale protejate, se vor realiza lucrările necesare pentru refacerea zonelor deteriorate şi redarea funcţionalităţii iniţiale a suprafeţelor afectate sau ocupate temporar;

- la implementarea proiectului se va instrui personalul asupra faptului că sunt interzise:

* orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;
* deteriorarea și/sau distrugerea locurilor de reproducere ori de odihnă a păsărilor sălbatice, uciderea sau capturarea intenționată a păsărilor sălbatice, indiferent de metoda utilizată;
* este interzisă perturbarea intenționată în special în cursul perioadelor de reproducere, de creștere și migrație;
* deținerea exemplarelor din speciile pentru care sunt interzise vânarea și capturarea;
* comercializarea, deținerea și/sau transportul în scopul comercializării acestora în stare vie ori moartă sau a oricăror părți ori produse provenite de la acestea, ușor de identificat;
* introducerea în zona limitrofă ariei protejate a mijloacelor mecanizate care să pună în pericol speciile protejate

1. gospodărirea deșeurilor rezultate pe amplasament:

* deșeurile din construcții și deșeurile menajere rezultate la implementarea proiectului se vor colecta selectiv, vor fi îndepărtate de pe amplasament și eliminate prin firme autorizate;
* la faza de funcționare dejecțiile animaliere se vor stoca temporar pe platformă până la transformarea lor în îngrășământ;
* suprafața platformei va fi inspectată cel puțin o dată pe an, când este goală, pentru remedierea unor eventuale deteriorări ale betonului;

1. atât beneficiarul cât și proiectantul vor urmări indeaproape executarea lucrărilor prevăzute in proiect;
2. după executarea lucrărilor de investiții zonele afectate vor fi renaturalizate –unde este cazul;
3. după perioada de stabilizare, gunoiul de grajd stocat pe platformă va fi folosit ca fertilizant pe terenurile agricole, sub control agrotehnic, cu respectarea prevederilor „Codului de bune practici agricole pentru protecţia apelor împotriva poluării cu nitraţi din surse agricole” aprobat prin Ordinul comun al MMGA nr.1182/2005 şi MAPDR nr.1270/2005 şi a „Codului de bune practici în fermă” aprobat prin Ordinul MMGA nr.1234/2006.
4. În situația în care, după emiterea prezentului act și înaintea obținerii autorizației de construire, proiectul va suferi modificări, veți notifica Agenția pentru Protecția Mediului Mehedinți;
5. la finalizarea investiției, va fi notificată Agenția pentru Protecția Mediului Mehedinți, în vederea verificării realizării proiectului în conformitate cu cerințele legale și cu condițiile din prezentul act și întocmirii procesului verbal de constatare a respectării condițiilor impuse.

**Prezenta decizie este valabilă pe toată perioada de realizare a proiectului**, cu excepția situațiilor în care:

1. apar elemente noi, necunoscute la data emiterii prezentului act,
2. este modificată legislația relevantă,
3. este schimbat regimul de protecție,
4. sunt modificate datele care au stat la baza emiterii.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios

administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art. 2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 au obligația să solicite autorității publice emitente a deciziei

menționate la art. 21 alin (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin. (1) și (2) este gratuită și trebuie să fie echitabilă, rapidă și corectă.

*Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.*